2001R1799 — ET — 06.01.2005 — 006.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B KOMISJONI MÄÄRUS (EÜ) nr 1799/2001, 12. september 2001, millega sätestatakse tsitrusviljade turustusstandard (EÜT L 244, 14.9.2001, p.12)

Muudetud:









▼B

KOMISJONI MÄÄRUS (EÜ) nr 1799/2001,

12. september 2001,

millega sätestatakse tsitrusviljade turustusstandard







EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 28. oktoobri 1996. aasta määrust (EÜ) nr 2200/96 puu- ja köögiviljaturu ühise korralduse kohta, ( 1 ) viimati muudetud komisjoni määrusega (EÜ) nr 911/2001, ( 2 ) eriti selle artikli 2 lõiget 2, ning arvestades järgmist: (1) Tsitrusviljad on määruse (EÜ) nr 2200/96 I lisas loetletud toodete hulgas, mille standardid tuleb vastu võtta; komisjoni 10. aprilli 1989. aasta määrust (EMÜ) nr 920/89 (millega sätestatakse porgandite, tsitrusviljade ning lauaõunte ja -pirnide kvaliteedistandardid ning muudetakse komisjoni määrust nr 58, ( 3 ) viimati muudetud määrusega (EÜ) nr 1619/2001 ( 4 )) on korduvalt muudetud ning see ei ole enam õiguslikult selge. (2) Kõnealused eeskirjad tuleks seetõttu uuesti koostada ja määrus (EMÜ) nr 920/89 kehtetuks tunnistada; selleks tuleks maailmaturu läbipaistvuse huvides arvesse võtta tsitrusviljade standardit, mida on soovitanud ÜRO Euroopa Majanduskomisjoni riknevate toodete standardimise ja kvaliteedi arendamise töörühm. (3) Nende normide kohaldamine peaks ebarahuldava kvaliteediga tooted turult kõrvaldama, viima tootmise vastavusse tarbijate nõudmistega ja hõlbustama ausal konkurentsil põhinevaid kaubandussuhteid, parandades seeläbi tootmise tasuvust. (4) Neid standardeid kohaldatakse kõikidel turustusetappidel; toodete pikamaavedu, teatav ladustusaeg või mitmesugused toodetega tehtavad toimingud võivad kaasa tuua nende bioloogilisest arengust või suuremast või väiksemast riknemisohust põhjustatud kvaliteedi halvenemise. Seda kvaliteedi halvenemist tuleks seetõttu arvesse võtta lähetamisjärgsetel turustusetappidel standardeid kohaldades; kuna ekstraklassi tooteid tuleb eriti hoolikalt sorteerida ja pakkida, võib nende puhul arvesse võtta üksnes värskuse ja turdumuse vähenemist. (5) Käesoleva määrusega ettenähtud meetmed on kooskõlas värske puu- ja köögivilja turu korralduskomitee arvamusega, ning arvestades järgmist: ON VASTU VÕTNUD KÄESOLEVA MÄÄRUSE:







Artikkel 1

Lisas on sätestatud järgmiste toodete turustusstandard:

— CN-koodi ex08 05 10 alla kuuluvad apelsinid,

— CN-koodi 0805 20 alla kuuluvad mandariinid (sh tangeriinid ja satsumad), klementiinid, vilkingid ja samalaadsed tsitrushübriidid,

▼M1

— CN-koodi 0805 50 10 alla kuuluvad sidrunid (Citrus limon, Citrus limonum).

▼B

Seda standardit kohaldatakse kõikidel turustusetappidel määrusega (EÜ) nr 2200/96 sätestatud tingimuste kohaselt.

Lähetamisjärgsetel etappidel võib toodetel siiski esineda vastupidiselt ettenähtud standardi nõuetele:

— vähest värskuse ja turdumuse vähenemist,

— muude toodete puhul, v.a ekstraklassi tooted, nende bioloogilisest arengust või riknemisohust põhjustatud vähest kvaliteedi halvenemist.

Artikkel 2

Määrus (EMÜ) nr 920/89 tunnistatakse kehtetuks.

Artikkel 3

Käesolev määrus jõustub kahekümnendal päeval pärast selle avaldamist Euroopa Ühenduste Teatajas.

Käesolevat määrust kohaldatakse selle jõustumise päevale järgneva kolmanda kuu esimesest päevast.

Käesolev määrus on tervikuna siduv ja vahetult kohaldatav kõikides liikmesriikides.









LISA

TSITRUSVILJADE STANDARD

I. TOOTE MÄÄRATLUS

Käesolevat standardit kohaldatakse järgmiste tsitrusviljaks liigitatud puuviljade suhtes, mis tuleb tarbijale müüa värskelt, välja arvatud tööstuslikuks töötlemiseks ettenähtud tsitrusviljad:

— liigi Citrus limon (L.) Burm. f. sortide sidrunid,

— liigi Citrusreticulata Blanco sortide mandariinid, sealhulgas selle liigi ja tema hübriidide satsumad (Citrusunshiu Marcow.), klementiinid (Citrusclementina Hort. ex Tan.), tavalised mandariinid (Citrusdeliciosa Ten.) ja tangeriinid (Citrustangerina Hort. ex Tan.), edaspidi “mandariinid”,

— liigi Citrus sinensis (L.) Osb. sortide apelsinid.

II. KVALITEEDINÕUDED

Standardis määratletakse müügivalmis ja pakendatud tsitrusviljade kvaliteedinõuded.

A. Miinimumnõuded

Võttes arvesse iga klassi erinõudeid ja lubatud hälbeid, peavad kõikides klassides tsitrusviljad olema:

— terved,

— muljutiste ja ulatuslike armistunud pindmiste vigastusteta,

— veatud; mädanenud või toiduks kõlbmatud riknenud tooted ei ole lubatud,

— puhtad, nähtava võõrolluseta,

— taimekahjuriteta,

— taimekahjurite tekitatud kahjustusteta,

— sisemise kuivamise tunnusteta,

— külmakahjustusteta,

— ebatavalise pinnaniiskuseta,

— võõra lõhna ja maitseta.

Tsitrusviljad peavad olema hoolikalt koristatud ning nende valmimis- ja küpsusaste peab vastama sordi, koristamise aja ja kasvupiirkonna kriteeriumidele.

Tsitrusviljad peavad olema niisuguses valmimis- ja küpsusastmes, et need:

— taluvad vedu ja käitlemist ning

— jõuavad sihtkohta rahuldavas seisukorras.

▼M5

Käesoleva lisa küpsusnõuetele vastavate tsitrusviljade koorelt võib rohelise värvi eemaldada. Seda töötlemisviisi on lubatud kasutada üksnes siis, kui muud organoleptilised omadused jäävad samaks.

▼B

B. Nõuded koristusküpsuse suhtes

Koristusküpsed tsitrusviljad on määratletud järgmiste nõuetega liikide kaupa:

1. minimaalne mahlasisaldus,

2. värvus.

Värvusaste peab olema niisugune, et küpsemise järel sihtpunktis saavad viljad sordiomase värvuse.

i) Sidrunid — Minimaalne mahlasisaldus: —



— “Verdelli” ja “Primofiore” sidrunid: 20 % — muud sidrunid: 25 % — Värvus: peab olema sorditüüpiline. Siiski on lubatud rohelise (kuid mitte tumerohelise) värvusega viljad, kui nad vastavad mahlasisalduse miinimumnõuetele.

ii) Mandariinid — Minimaalne mahlasisaldus: —



— mandariinid, v.a klementiinid: 33 % — klementiinid: 40 % — Värvus: vähemalt kolmandik vilja pinnast peab olema sorditüüpilise värvusega.

▼M5

iii) Apelsinid



— veriapelsinid: 30 % — Navel-sortide rühm: 33 % — muud sordid: 35 %



— sordid Mosambi, Sathgudi ja Pacitan: 33 % — muud sordid: 45 %

▼B

C. Liigitamine

Tsitrusviljad liigitatakse kolme järgnevalt määratletud klassi.

i) Ekstraklass Selle klassi tsitrusviljad peavad olema eriti hea kvaliteediga. Kuju, välimuse, arenemistaseme ja värvuse poolest peavad need olema sordile ja/või kaubanduslikule tüübile tüüpilised. Need peavad olema veatud, välja arvatud tühised pindmised vead, kui need ei mõjuta toote üldilmet, kvaliteeti, säilivust ja esitusviisi pakendis.

ii) I klass Selle klassi tsitrusviljad peavad olema hea kvaliteediga. Need peavad olema sordile ja/või kaubanduslikule tüübile vastavate omadustega. Järgmised tühised vead võivad olla lubatud, kui need ei mõjuta toote üldilmet, kvaliteeti, säilivust ja esitusviisi pakendis: — tähtsusetud kujuvead, — tühised värvusvead, — vilja moodustumisest tulenevad tühised pindmised vead, nagu hõbehall soomuseline koorik, korkjas kate jne, — tühised mehaanilisel teel tekkinud armistunud vead, nagu rahekahjustused, hõõrdumine, käsitlemisest tingitud defektid jne.

iii) II klass Sellesse klassi kuuluvad tsitrusviljad, mida ei või liigitada kõrgematesse klassidesse, kuid mis vastavad eespool nimetatud miinimumnõuetele. Tsitrusviljadel võivad olla järgmised vead, kui on säilinud põhilised kvaliteedi-, säilivus- ja esitusviisi omadused: — kujuvead, — värvusvead, — krobeline koor, — vilja moodustumisest tulenevad pindmised vead, nagu hõbehall soomuseline koorik, korkjas kate jne, — tühised mehaanilisel teel tekkinud armistunud vead, nagu rahekahjustused, hõõrdumine, käsitlemisest tingitud defektid jne, — pindmised armistunud vead, — apelsinikoore tühine ja osaline eraldumine (mandariinide puhul on see lubatud).

III. SUURUSNÕUDED

Suurus määratakse kindlaks vilja suurima ristlõike läbimõõdu alusel.

A. Miinimumsuurus

Järgmistest miinimumsuurusest väiksemad viljad ei ole lubatud:







sidrunid: 45 mm mandariinid, v.a klementiinid: 45 mm klementiinid: 35 mm apelsinid: 53 mm

B. Suurusskaalad

Suurusskaalad on järgmised:







Apelsinid Sidrunid Mandariinid Suuruskood Läbimõõt (mm) Suuruskood Läbimõõt (mm) Suuruskood Läbimõõt (mm) 0 92–110 0 79–90 1–XXX 78 ja üle selle 1 87–100 1 72–83 1–XX 67–78 2 84–96 2 68–78 ►M2 1 või 1–X ◄ 63–74 3 81–92 3 63–72 2 58–69 4 77–88 4 58–67 3 54–64 5 73–84 5 53–62 4 50–60 6 70–80 6 48–57 5 46–56 7 67–76 7 45–52 6 (1) 43–52 8 64–73 7 41–48 9 62–70 8 39–46 10 60–68 9 37–44 11 58–66 10 35–42 12 56–63 13 53–60 (1) Taotletava koguse osas.

▼M2

Tsitrusvilju võib pakkida arvu järgi. Sel juhul ning tingimusel, et järgitakse III jaotise punktis C nõutavat suuruse ühtlikkust, võib ühe pakendi viljade suurus ületada ühe suurusjärgu piire, kuid peab jääma kahe järjestikuse suurusjärgu piiridesse.

▼M2

C. Ühtlikkus

Suuruse ühtlikkus saavutatakse eespool esitatud suurusskaalade abil, kui järgnevas ei ole teisiti ette nähtud:

i) korrapäraste kihtidena pakenditesse või tarbijapakenditesse paigutatud viljade puhul ei tohi sama pakendi väikseima ja suurima vilja vahe ühe suurusjärgu piires või juhul, kui tsitrusviljad pakitakse arvu järgi, kahe järjestikuse suurusjärgu piires ületada järgmisi ülempiire:



Suuruskoodid Maksimaalne erinevus ühes pakendis olevate viljade vahel (millimeetrites) Sidrunid 0–7 7 ▼M5 Mandariinid 1–XXX–4 5–6 7–10 9 8 7 ▼M2 Apelsinid 0–2 3–6 7–13 11 9 7

ii) korrapäraste kihtidena pakenditesse või jäikadesse tarbijapakenditesse paigutamata viljade puhul ei tohi sama pakendi väikseima ja suurima vilja vahe ületada suurusskaala vastavat vahemikku või juhul, kui tsitrusviljad pakitakse arvu järgi, kahest järjestikusest suurusjärgust ühe vahemikku millimeetrites;

iii) lahtiselt kastis olevate viljade puhul ja pehmetes tarbijapakendites (võrkudes, kottides jne) viljade puhul ei tohi sama partii või pakendi väikseima ja suurima vilja maksimumerinevus olla suurem kui suurusskaala kolme järjestikuse suurusklassi ühendamisel saadav vahemik.

▼B

IV. HÄLBEID KÄSITLEVAD NÕUDED

Igas pakendis lubatakse kvaliteedi- ja suurushälbeid toodete suhtes, mis ei vasta pakendil märgitud klassi nõuetele.

A. Kvaliteedihälbed

i) Ekstraklass 5 % tsitrusviljade arvust või massist, mis ei vasta selle klassi nõuetele, kuid vastab I klassi nõuetele või mida võib erandlikult lubada selle klassi lubatud hälvete piires.

ii) I klass 10 % tsitrusviljade arvust või massist, mis ei vasta selle klassi nõuetele, kuid vastab II klassi nõuetele või mida võib erandlikult lubada selle klassi lubatud hälvete piires.

iii) II klass 10 % tsitrusviljade arvust või massist, mis ei vasta selle klassi ega miinimumnõuetele, välja arvatud mädaplekkidega või muul viisil tarbimiseks kõlbmatuks muutunud tooted. Kõnealuse erinevuse piirides võib maksimaalselt 5 % viljadel olla tühiseid armistumata pindmisi kahjustusi, kuivi lõhesid või pehmeid ja kuivanud vilju.

B. Suurushälbed

Kõikide klasside ja esitusviiside puhul: 10 % tsitrusviljade arvust või massist, mis vastab pakendil nimetatud suurusest ühe astme võrra väiksemale ja/või suuremale suurusele (või suurustele, kui kolm suurust on ühendatud).

Lubatud 10 % kõrvalekallet kohaldatakse ainult viljade suhtes, mille läbimõõt on vähemalt:







sidrunid: 43 mm mandariinid, v.a klementiinid: 43 mm klementiinid: 34 mm apelsinid: 50 mm

V. ESITUSVIISI NÕUDED

A. Ühtlikkus

Iga pakendi sisu peab olema ühtlik ja sisaldama ainult sama päritoluga, sama sorti või kaubanduslikku tüüpi, sama kvaliteedi ja suurusega ning sama valmimis- ja küpsusastme tsitrusvilju.

Lisaks sellele peavad ekstraklassi viljad olema ühesuguse värvusega.

Pakendi sisu nähtav osa peab esindama kogu pakendi sisu.

▼M3

Olenemata selle punkti eelmistest sätetest võivad käesoleva määrusega hõlmatud tooted komisjoni määruses (EÜ) nr 48/2003 ( 5 ) sätestatud tingimustel olla müügipakendites ► netomassiga kuni kolm kilogrammi ◄ eri tüüpi puu- ja köögiviljade seguna.

▼B

B. Pakendamine

Tsitrusviljad peavad olema pakitud nii, et need on nõuetekohaselt kaitstud.

Pakendi sisematerjal peab olema uus, puhas ja niisugune, et see ei põhjusta toodete välist ega sisemist riknemist. Kaubanduslike andmetega varustatud materjalide, eelkõige paberi või templite kasutamine on lubatud, kui trükkimisel on kasutatud mürgivaba tinti või etikettide kinnitamisel mürgivaba liimi.

Kui viljad pakitakse paberisse, tuleb kasutada õhukest, kuiva, uut ja lõhnata ( 6 ) paberit.

On keelatud kasutada aineid, mis võivad muuta tsitrusviljade looduslikke omadusi, eriti nende maitset või lõhna. (6)

Pakend peab olema ilma igasuguse võõrolluseta. On lubatud esitusviis, mille puhul võib vilja küljes olla kinni lühike puitumata oksake paari rohelise lehega.

▼M6

Üksikule tootele kinnitatavad kleebised peavad olema sellised, et pärast eemaldamist ei jääks neist nähtavaid liimijälgi ega pinnakahjustusi.

▼B

C. Esitusviis

Tsitrusvilju võib müügiks pakkuda:

a) pakendites korrapärastesse kihtidesse paigutatuna;

b) pakendites korrapärastesse kihtidesse paigutamata või lahtiselt kastides; seda esitusviisi võib kasutada üksnes I ja II klassi puhul;

c) otsemüügiks tarbijale kuni 5 kg üksikpakendis, mis on koostatud — viljade arvu alusel või — pakendi netomassi alusel.

VI. MÄRGISTAMISNÕUDED

Iga pakendi ühel küljel peavad olema loetavate, kustutamatute ja väljastpoolt nähtavate tähtedega järgmised andmed.

▼M6

A. Identifitseerimine

Pakendaja ja/või saatja nimi ja aadressSelle teabe võib asendada:

— kõikidel pakenditel, välja arvatud valmispakenditel, ametlikult väljastatud või tunnustatud koodmärgiga, mis tähistab pakendajat ja/või saatjat ja mis on kantud viite “Pakendaja ja/või saatja” (või samaväärsed lühendid) vahetusse lähedusse;

— ainult valmispakenditel ühenduse piires registreeritud müüja nime ja aadressiga, mis on kantud märke “pakendatud (kelle jaoks)” või sellega samaväärse märke vahetusse lähedusse. Sellisel juhul peab märgistusel olema ka pakendajat ja/või saatjat tähistav kood. Müüja peab andma selle koodi tähenduse kohta järelevalveasutusele sellist teavet, mida viimane vajalikuks peab.

▼B

B. Toote liik

— Liiginimetus, kui pakendi sisu ei ole nähtav, v.a mandariinid, mille puhul liigi ja vajadusel sordi nimi on kohustuslikud,

— apelsinide sordinimi,

— tüübi nimi: — — sidrunite puhul: vajaduse korral märge “Verdelli” ja “Primofiore”, — klementiinide puhul: vastavalt vajadusele märge “Seemneteta klementiinid”, “Klementiinid” (1–10 seemet), “Seemnetega klementiinid” (üle 10 seemne).

C. Toote päritolu

— Päritoluriik ja võimaluse korral tootmispiirkond või üleriigiline, piirkondlik või kohalik kohanimi.

D. Kaubanduslikud andmed

— Klass.

— Suurusskaala kohaselt esitatud viljade puhul suuruskood või kolme järjestikuse suurusklassi ühendamise puhul suurusskaala ülemine ja alumine piirnumber.

▼M2

— Pakendis kihtidena paigutatud viljade puhul suuruskood (või kui arvu järgi pakitud viljad kuuluvad kahe järjestikuse koodi alla, suuruskoodid või väikseim ja suurim läbimõõt) ja viljade arv.

— Nimetada koristusjärgsel etapil kasutatud säilitusained või muud keemilised ained, kui neid on kasutatud.

▼B

E. Ametlik kontrollmärk (ei ole kohustuslik)

▼M6

Pakenditele ei pea olema kantud esimeses lõigus nõutud andmeid, kui nad sisaldavad müügipakendeid, mis on väljastpoolt selgelt nähtavad ja kõikidele müügipakenditele on kantud kõnealused andmed. Sellistel pakenditel ei tohi olla mingeid eksitavaid tähiseid. Kui sellised pakendid paigutatakse alustele, siis kantakse andmed sildile, mis kinnitatakse vähemalt kahele aluse küljele nähtavale kohale.